મીન: સંવત ૨૦૭૨માં નૂતન વર્ષના સુપ્રભાતે આપનો રાશિ અધિપતિ ગુરુ મહારાજ છઠ્ઠા ભાવે સિંહ રાશિથી પોતાનું ભ્રમણ શરૂ કરી આગળ વધતા વર્ષના અંતે કન્યા રાશિમાં સપ્તમ ભાવે જોવા મળે છે, ધનેષ મંગળ વર્ષના આરંભે કન્યા રાશિ અને સાતમા ભાવેથી મુસાફરી આગળ વધારતા વર્ષના અંતે ધન રાશિમાં દશમા ભાવે જોવા મળે છે, પરાક્રમે શુક્ર વર્ષના આરંભે કન્યા રાશિ અને સપ્તમ ભાવેથી આગળ વધતા વર્ષના અંતે રાશિ ચક્ર પૂર્ણ કરીને વૃશ્ચિક રાશિમાં ભાગ્ય ભાવે જોવા મળે છે.